Ларс Эльструп

Ларс Даль Эльструп (; 24 наурыз 1963, Робю, Дания) — даниялық футболшы, шабуылшы Дания Ұлттық футбол құрамасында ойнаған.. 1992 жылғы Еуропа чемпионы.

1992 жылғы Еуропа чемпионатына ол қосалқы құрам ойыншысы ретінде барды. Топтық кезеңнің соңғы турында Францияның қақпасына бір гол соғып, командасына жеңіс әперді. Тап осы гол Данияның келесі кезеңге шығуына көмектесті.

Жартылай финалда Нидерландпен ойында матч барысында алаңға шықты, ойын соңындағы пенальтилер сериясында жаңылыспады. Финалда Ларс алаңға шыққан жоқ, есесіне Еуропа чемпионы атанды.

1993 жылы "Жабайы қаздар" атты сектаға кіріп кетеді де, футбол ойнауды доғарады. Тіпті есімін де өзгертіп алады. Кейін бірнеше рет өзіне қол жұмсамақ болады. 1999 жылы тұтқындалған соң ғана сектадан бойын аулақ салады. 

2000 жылы үлкен футболға оралмақ болып, "Оденсе" клубының базасында жаттығады, бірақ клубтан келісім шартқа ұссыныс түспеген соң ол жерден кетеді.

 Сілтемелер 

 my-albion.livejournal.com
 Статистикасы
 www.sport.ru

Санат:Дания футболшылары
Санат:Дания Ұлттық футбол құрамасының ойыншылары
Санат:Брондбю ФК ойыншылары
Санат:Фейеноорд ФК ойыншылары
Санат:Оденсе ФК ойыншылары
Санат:Футболдан Еуропа чемпиондары